Paco Arenas i José Luis Victoria presenten a Burjassot, “Los manuscritos de Teresa Panza”
2025-07-24

La programació del mes de maig de les Biblioteques Municipals de Burjassot tancarà divendres que ve, 29 de maig, amb la presentació del llibre “Los manuscritos de Teresa Panza”; presentació que estarà a càrrec del seu autor, Paco Arenas, i de l’editor, José Luis Victoria. La presentació tindrà lloc en la Sala d’Audiovisuals de la Casa de Cultura a les 19.30 h.

En aquesta nova activitat literària programada per l’equip de biblioteques, l’objectiu és que l’autor, el llibre i el lector es troben i puga haver-hi una unió entre aquests tres elements fonamentals en el món de la lectura i, per tant, de la cultura.

Los manuscritos de Teresa Panza estan redactats per la filla del fidel escuder del Quixot, Sancho Panza. La casualitat provoca la troballa, a l’interior d’una cova, d’un bagul en el qual, a més de diversos objectes, es troben uns manuscrits, escrits per Teresa, que narra les aventures viscudes “amb sentit de l’humor, frescor, erotisme i certa crítica social, que podria arribar a qualificar-se com a feminista”, tal com es desprén de la seua sinopsi.

Paco Martínez López, conegut des de xicotet com Paco Arenas, és l’autor d’aquesta genial publicació. Aficionat a la història, la poesia i la literatura, Paco Arenas va començar a escriure quasi des que va tenir ús de raó, participant en diversos certàmens i concursos en la seua joventut, sent el més important el Nadal, en el qual va aconseguir que la seua novel·la Réquiem por una noche de amor, fóra seleccionada.